ธอส. กับ สภาวิชาชีพบัญชีฯ ลงนามบันทึกความร่วมมือโครงการ Life Begins with GHB
นายฉัตรชัย ศิริไล กรรมการผู้จัดการธนาคารอาคารสงเคราะห์ และนายสุพจน์ สิงห์เสน่ห์ อุปนายกคนที่ 1 และประธานคณะกรรมการวิชาชีพบัญชี ด้านการสอบบัญชี สภาวิชาชีพบัญชี ในพระบรมราชูปถัมภ์ ร่วมลงนามเป็นพันธมิตรทางธุรกิจเพื่อดำเนินโครงการ Life Begins with GHB รวมถึงส่วนอื่นๆ ที่เกี่ยวข้อง เพื่อเป็นการส่งเสริมให้สมาชิกของสภาฯ มีที่อยู่อาศัยเป็นของตนเองและมีการออมเงินเพื่อสร้างความมั่นคงแก่ตนเองและครอบครัว โดยปัจจุบันสภาฯ มีสมาชิกอยู่ทั่วประเทศกว่า 79,000 คน โครงการนี้จะทำให้สมาชิกมีช่องทางเข้าถึงแหล่งเงินกู้เพื่อที่อยู่อาศัยได้ง่ายขึ้น รวมถึงเข้าถึงข้อมูลข่าวสารและผลิตภัณฑ์ที่เป็นประโยชน์ต่อการวางแผนการออมเงินได้สะดวกมากยิ่งขึ้น ซึ่งนับเป็นจุดเริ่มต้นที่ดีในการส่งเสริมให้มีโครงการสวัสดิการที่เป็นประโยชน์ต่อสมาชิก ณ ชั้น 8 สภาวิชาชีพบัญชี ในพระบรมราชูปถัมภ์